Un jutjat mercantil de Barcelona ordena el tancament del web de l’ANC de Consum Estratègic. Considera que el cercador d’empreses compromeses amb l’economia catalana incita a la discriminació i que va molt més enllà dels límits de la llibertat d’opinió. El jutge ha fet cas així de la denúncia que va presentar la patronal Foment del Treball.

Foment considerava que el web de l’ANC era deslleial amb les empreses que no s’hi sumaven, perquè les assenyalava de ple com a no independentistes. Des de l’Assemblea, en canvi, defensaven que no hi havia cap boicot, sinó que el cercador es limitava a oferir informació sobre el respecte al medi ambient, l’economia circular i altres aspectes de les companyies. De fet, ja han anunciar que ho recorreran a la justícia.

La jutgessa que porta el cas reconeix aquest aspecte, però retreu a l’ANC que la finalitat del web és “condicionar les preferències de consum dels ciutadans amb criteris més aviat polítics i castigar les empreses que han criticat, en un moment o altre, el rumb polític de l’independentisme i les seves conseqüències en l’economia del país”.

El jutjat també ordena l’ANC que no faci cap publicitat o difusió del web d’ara en endavant, i li dona 20 dies perquè presenti els recursos que creguin oportuns.